SET ปิดลบ 6 จุด วิตกความขัดแย้ง “สหรัฐฯ-จีน” แนะจับตางบบจ.-โฉมหน้าทีม ครม.ชุดใหม่
SET ปิดลบ 6 จุด วิตกความขัดแย้ง “สหรัฐฯ-จีน” แนะจับตางบบจ.-โฉมหน้าทีม ครม.ชุดใหม่
16 ก.ค. 2563

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,347.86 จุด ลดลง 6.45 จุด (-0.48%) มูลค่าการซื้อขาย 47,811.85 ล้านบาท
10 หุ้นกดดัชนีวันนี้

ด้านนักวิเคราะห์เปิดเผยว่า ตลาดหุ้นไทยวันนี้ปรับตัวลง ในทิศทางเดียวกับตลาดหุ้นในภูมิภาคเอเชียที่ต่างปรับตัวลงเฉลี่ย 1% โดยเฉพาะตลาดหุ้นจีนที่ปรับตัวลงมาก รับผลจากหุ้นกลุ่มสุราในจีนปรับตัวลงมาก อีกทั้งยังมีเรื่องความสัมพันธ์ระหว่างจีน และสหรัฐฯ ที่ยังคงมีความขัดแย้งกันอยู่ในประเด็นของฮ่องกง โดยสถานการณ์ความตึงเครียดระหว่างจีนกับสหรัฐเกิดขึ้นหลังจากที่ประธานาธิบดีโดนัลด์ ทรัมป์ ลงนามบังคับใช้กฎหมายคว่ำบาตรจีน และลงนามในคำสั่งของฝ่ายบริหารเพื่อยุติการให้สถานะพิเศษแก่ฮ่องกง ด้านจีนก็ตอบโต้ด้วยการประกาศคว่ำบาตรเจ้าหน้าที่ของสหรัฐ
อย่างไรก็ดี ตลาดหุ้นไทยปรับตัวลงได้น้อยกว่าตลาดภูมิภาค อาจเป็นผลจากปัจจัยการเมืองไทยชัดเจนขึ้นแม้จะมีความขัดแย้ง และสถานการณ์การแพร่ระบาดไวรัสโควิด-19 ในไทยยังไม่พบการติดเชื้อภายในประเทศ ทำให้ตลาดหุ้นไทยแข็งแรงกว่าภูมิภาคเล็กน้อย พร้อมให้ติดตามการทยอยประกาศผลประกอบการของบริษัทจดทะเบียนงวดไตรมาส 2/63 ที่จะออกมา และติดตามโฉมหน้าทีมคณะรัฐมนตรี(ครม.)ชุดใหม่
แนวโน้มการลงทุนในวันพรุ่งนี้ (17 ก.ค.) คาดตลาดฯคงจะเคลื่อนไหวในลักษณะทรงตัว โดยมีแนวรับ 1,340 จุด ส่วนแนวต้าน 1,355 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่    
STGT มูลค่าการซื้อขาย 1,981.77 ล้านบาท  ปิดที่ 81.00 บาท เพิ่มขึ้น 0.75 บาท
PTL มูลค่าการซื้อขาย 1,647.45 ล้านบาท  ปิดที่ 22.80 บาท เพิ่มขึ้น 0.30 บาท
CPF มูลค่าการซื้อขาย 1,635.50 ล้านบาท ปิดที่ 33.75 บาท ลดลง 0.75 บาท
PTT  มูลค่าการซื้อขาย 1,427.60 ล้านบาท ปิดที่ 38.25 บาท ลดลง 0.50 บาท
CPALL มูลค่าการซื้อขาย 1,317.01 ล้านบาท ปิดที่ 66.25 บาท เพิ่มขึ้น 1.00 บาท
ตลาดหุ้นเอเชีย
